	Prezentul document conține informațiile aprobate referitoare la produs pentru IKERVIS, cu evidențierea modificărilor aduse de la procedura anterioară care au afectat informațiile referitoare la produs (EMEA/H/C/002066/N/0035).

Mai multe informații se pot găsi pe site-ul Agenției Europene pentru Medicamente: https://www.ema.europa.eu/en/medicines/human/EPAR/ikervis

























ANEXA I

REZUMATUL CARACTERISTICILOR PRODUSULUI

1.	DENUMIREA COMERCIALĂ A MEDICAMENTULUI

IKERVIS 1 mg/ml picături oftalmice, emulsie


2.	COMPOZIŢIA CALITATIVĂ ŞI CANTITATIVĂ

Un ml de emulsie conţine ciclosporină 1 mg (ciclosporin).

Excipient cu efect cunoscut:
Un ml de emulsie conţine clorură de cetalconiu 0,05 mg (vezi pct. 4.4).

Pentru lista tuturor excipienţilor, vezi pct. 6.1.


3.	FORMA FARMACEUTICĂ

Picături oftalmice, emulsie.
Emulsie lăptoasă de culoare albă.


4.	DATE CLINICE

4.1	Indicaţie terapeutică

Tratamentul cheratitei severe la pacienţii adulţi cu xeroftalmie, care nu s-a ameliorat în pofida tratamentului cu substitute lacrimale (vezi pct. 5.1).

4.2	Doze şi mod de administrare

Tratamentul trebuie iniţiat de către un medic oftalmolog sau de către un profesionist în domeniul sănătăţii cu calificare în oftalmologie.

Doze

Doza recomandată este de o picătură în ochiul afectat sau în ambii ochi, o dată pe zi, înainte de culcare.
Evaluarea răspunsului la tratament trebuie repetată cel puţin o dată la interval de 6 luni.

Dacă a fost omisă o doză, tratamentul trebuie continuat în ziua următoare, ca de obicei. Pacienţii trebuie sfătuiţi să nu utilizeze mai mult de o picătură în ochiul (ochii) afectat (afectaţi).

Grupe speciale de pacienți

Pacienţi vârstnici
Grupul de pacienţi vârstnici a fost studiat în studii clinice. Nu este necesară ajustarea dozei.

Pacienţi cu insuficienţă renală sau hepatică
Efectul ciclosporinei nu a fost studiat la pacienţi cu insuficienţă hepatică sau renală. Totuşi, nu sunt necesare măsuri speciale la aceste grupe de pacienţi.

Copii şi adolescenţi
Ciclosporina nu prezintă utilizare relevantă la copii şi adolescenţi cu vârsta sub 18 ani, deoarece este recomandat în tratamentul cheratitei severe la pacienţii cu xeroftalmie, care nu s-a ameliorat în pofida tratamentului cu lacrimi artificiale.

Mod de administrare 

Oftalmică.

Precauţii care trebuie luate înainte de administrarea medicamentului
Pacienţii trebuie instruiţi să îşi spele mai întâi mâinile.
Înainte de administrare, recipientul trebuie agitat uşor.
Pentru o singură administrare. Fiecare recipient unidoză este suficient pentru tratarea ambilor ochi. Orice cantitate de emulsie rămasă neutilizată trebuie aruncată imediat.
Pacienţii trebuie instruiţi să efectueze ocluzie nazo-lacrimală şi să închidă pleoapele timp de 2 minute după instilare, pentru a reduce absorbţia la nivel sistemic. Acest lucru poate duce la scăderea reacţiilor adverse sistemice şi la creşterea activităţii locale. 

Dacă se utilizează mai mult de un medicament oftalmic cu administrare topică, celelalte medicamente trebuie administrate la interval de cel puţin 15 minute. IKERVIS trebuie administrat ultimul (vezi pct. 4.4).

4.3	Contraindicaţii

Hipersensibilitate la substanţa activă sau la oricare dintre excipienţii enumeraţi la pct. 6.1. 
Patologii maligne sau afecțiuni premaligne oculare sau perioculare.
Infecţie oculară sau perioculară activă sau suspectată.

4.4	Atenţionări şi precauţii speciale pentru utilizare

IKERVIS nu a fost studiat la pacienţi cu antecedente de herpes ocular şi, de aceea, trebuie utilizat cu prudenţă la aceşti pacienţi.

Lentile de contact
Nu a fost studiată utilizarea la pacienţi care poartă lentile de contact. Se recomandă monitorizarea atentă a pacienţilor cu cheratită severă. Lentilele de contact trebuie scoase înainte de instilarea picăturilor oftalmice, înainte de culcare, şi pot fi reintroduse la trezire.

Tratament concomitent
Experienţa cu ciclosporină în tratamentul pacienţilor cu glaucom este limitată. La aceşti pacienţi este necesară monitorizarea  clinică cu regularitate, în special în cazul administrării concomitente a IKERVIS cu beta-blocante, despre care se cunoaşte că reduc secreţia lacrimală. 

Efecte asupra sistemului imunitar
Medicamentele oftalmice care afectează sistemul imunitar, incluzând ciclosporina, pot influenţa mecanismele de apărare ale gazdei împotriva infecţiilor şi patologiilor maligne locale. De aceea, dacă IKERVIS este utilizat timp de mai mulți ani, se recomandă examinarea periodică a ochiului (ochilor), de exemplu o dată la 6 luni. 

Conținut de clorură de cetalconiu
IKERVIS conține clorură de cetalconiu. Trebuie să îndepărtați lentilele de contact înainte de utilizarea acestui medicament și le puteți reintroduce la trezire. Clorura de cetalconiu poate determina iritație oculară. În cazul utilizării de lungă durată pacienții trebuie monitorizați.

4.5	Interacţiuni cu alte medicamente şi alte forme de interacţiune

Nu s-au efectuat studii cu IKERVIS privind interacţiunile.

Administrarea concomitentă cu alte medicamente care afectează sistemul imunitar

Administrarea concomitentă de IKERVIS şi picături oftalmice care conţin corticosteroizi ar putea potenţa efectele ciclosporinei asupra sistemului imunitar (vezi pct. 4.4).

4.6	Fertilitatea, sarcina şi alăptarea

Femeile aflate la vârsta fertilă/contracepţia la femei

IKERVIS nu este recomandat la femei aflate la vârsta fertilă care nu utilizează măsuri contraceptive. 

Sarcina

Datele provenite din utilizarea IKERVIS la femeile gravide sunt inexistente sau limitate.

Studiile la animale au evidenţiat efecte toxice asupra funcţiei de reproducere după administrarea sistemică de ciclosporină, la expuneri considerate suficient de mari faţă de expunerea maximă la om, fapt ce indică o relevanţă mică pentru uzul clinic al IKERVIS.

IKERVIS nu este recomandat în timpul sarcinii decât dacă beneficiile potenţiale pentru mamă depăşesc riscurile potenţiale pentru făt.

Alăptarea

După administrarea orală, ciclosporina se excretă în laptele matern. Există informaţii insuficiente cu privire la efectele ciclosporinei asupra nou-născuţilor/sugarilor. Cu toate acestea, în cazul utilizării de ciclosporină sub formă de picături oftalmice, la doze terapeutice, este puţin probabil ca în laptele matern să fie prezente cantităţi suficiente de medicament. Trebuie luată decizia fie de a întrerupe alăptarea, fie de a întrerupe/de a se abţine de la tratamentul cu IKERVIS, având în vedere beneficiul alăptării pentru copil şi beneficiul tratamentului pentru femeie. 

Fertilitatea

Nu există date privind efectele IKERVIS asupra fertilităţii la om. 
Nu a fost raportată afectarea fertilităţii la animalele cărora li s-a administrat ciclosporină pe cale intravenoasă (vezi pct. 5.3).

4.7	Efecte asupra capacităţii de a conduce vehicule şi de a folosi utilaje

IKERVIS are influenţă moderată asupra capacităţii de a conduce vehicule sau de a folosi utilaje.

Acest medicament poate determina temporar vedere înceţoşată sau alte tulburări de vedere care pot afecta capacitatea de a conduce vehicule sau de a folosi utilaje (vezi pct. 4.8). Pacienţii trebuie sfătuiţi să nu conducă vehicule şi să nu folosească utilaje înainte ca vederea să le fi revenit la normal.

4.8	Reacţii adverse

Rezumatul profilului de siguranţă

Reacţiile adverse cele mai frecvente sunt durere la nivelul ochiului (19,0%), iritaţie a ochiului (17,5%), secreţie lacrimală crescută (4,9%), hiperemie oculară (5,5%) şi eritem palpebral (1,7%), care sunt de regulă tranzitorii şi au survenit în timpul instilării. Aceste reacții adverse corespund cu cele raportate în timpul experienței ulterioare punerii pe piață.

Lista reacţiilor adverse sub formă de tabel

În studiile clinice sau în experiența ulterioară punerii pe piață s-au observat următoarele reacţii adverse, prezentate mai jos. Acestea sunt prezentate pe categorii de aparate, sisteme şi organe şi clasificate utilizând următoarea convenţie: foarte frecvente (1/10), frecvente (1/100 şi <1/10), mai puţin frecvente (1/1000 şi <1/100), rare (1/10000 şi <1/1000), foarte rare (<1/10000) sau cu frecvenţă necunoscută (care nu poate fi estimată din datele disponibile).

	Aparate, sisteme și organe
	Frecvență
	Reacții adverse

	Infecţii şi infestări
	Mai puţin frecvente
	Cheratită bacteriană,
Herpes zoster oftalmic.

	Tulburări oculare
	Foarte frecvente
	Durere oculară,
Iritație oculară

	
	Frecvente
	Eritem palpebral,
Creşterea secreţiei lacrimale,
Hiperemie oculară,
Vedere înceţoşată,
Edem palpebral,
Hiperemie conjunctivală,
Prurit ocular

	
	Mai puţin frecvente
	Edem conjunctival,
Tulburări lacrimale,
Secreţie oculară,
Iritaţie conjunctivală,
Conjunctivită,
Senzaţie de corp străin în ochi,
Depuneri în ochi,
Cheratită,
Blefarită, 
Şalazion,
Infiltrate corneene,
Cicatrice corneană,
Prurit al pleoapei,
Iridociclită
Disconfort la nivel ocular

	Tulburări generale şi la nivelul locului de administrare
	Mai puţin frecvente
	Reacţie la locul de instilare

	Tulburări ale sistemului nervos
	Mai puțin frecvente
	Cefalee



Descrierea reacţiilor adverse selectate

Durerea oculară 
O reacţie adversă locală raportată frecvent în asociere cu utilizarea IKERVIS în studiile clinice. Este probabil ca aceasta să fie indusă de ciclosporină. 

Infecții generalizate și localizate
Pacienţii cărora li se administrează tratamente imunosupresoare, incluzând ciclosporină, prezintă un risc crescut de infecţii. Pot apărea atât infecţii generalizate, cât şi localizate. De asemenea, infecţiile preexistente se pot agrava (vezi pct. 4.3). Au fost raportate mai puţin frecvent cazuri de infecţii în asociere cu utilizarea IKERVIS.
Ca măsură de precauție, se recomandă intervenția pentru reducerea absorbţiei sistemice (vezi pct. 4.2).

Raportarea reacţiilor adverse suspectate

Raportarea reacțiilor adverse suspectate după autorizarea medicamentului este importantă. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

Este puţin probabil ca după administrarea oftalmică să apară supradozajul topic. În caz de supradozaj cu IKERVIS, se impune un tratament simptomatic şi de susţinere.


5.	PROPRIETĂŢI FARMACOLOGICE

5.1 	Proprietăţi farmacodinamice

Grupa farmacoterapeutică: produse oftalmologice, alte produse oftalmologice, codul ATC: S01XA18.

Mecanism de acţiune şi efecte farmacodinamice

Ciclosporina (cunoscută şi sub denumirea de ciclosporină A) este un imunomodulator al polipeptidei ciclice cu proprietăţi imunosupresoare. S-a demonstrat că prelungeşte supravieţuirea transplanturilor alogene la animale şi îmbunătăţeşte semnificativ supravieţuirea grefei la toate tipurile de transplant de organ solid la om.
De asemenea, s-a demonstrat că ciclosporina are un efect antiinflamator. Studiile la animale sugerează că ciclosporina inhibă dezvoltarea reacţiilor mediate de celule. S-a demonstrat că ciclosporina inhibă producerea şi/sau eliberarea de citokine pro-inflamatorii, incluzând interleukina 2 (IL-2) sau factorul de creştere al celulei I (TCGF). De asemenea, se cunoaşte că reglează în sens ascendent eliberarea citokinelor antiinflamatorii. Se pare că ciclosporina blochează limfocitele în stare de repaus în faza G0 sau G1 a ciclului celular. Toate dovezile disponibile sugerează că ciclosporina acţionează în mod specific şi reversibil asupra limfocitelor, nu deprimă hematopoieza şi nu are niciun efect asupra funcţiei celulelor fagocitare.
La pacienţii cu xeroftalmie, o boală care se poate considera că are un mecanism imunologic inflamator, după administrarea oftalmică, ciclosporina se absoarbe pasiv în infiltratele cu limfocite T de la nivelul corneei şi conjunctivei şi inactivează calcineurin-fosfataza. Inactivarea indusă de ciclosporină a calcineurinei inhibă defosforilarea factorului de transcripţie NF-AT şi împiedică translocarea NF-AT în nucleu, blocând astfel eliberarea de citokine pro-inflamatorii, cum este IL-2.

Eficacitate şi siguranţă clinică

Eficacitatea şi siguranţa IKERVIS au fost evaluate în două studii clinice randomizate, în regim dublu-orb, controlate cu substanţă vehicul, efectuate la pacienţi adulţi cu xeroftalmie (cheratoconjunctivită sicca) care au îndeplinit criteriile Atelierului Internaţional de Xeroftalmie (International Dry Eye Workshop - DEWS).

În studiul clinic pivot efectuat în regim dublu-orb, controlat cu substanţă vehicul, cu durata de 12 luni (studiul SANSIKA), 246 de pacienţi cu xeroftalmie, cu cheratită severă (definită pe baza unui scor 4 pe scala Oxford modificată,evaluat prin colorarea corneei cu fluoresceină(CFS)), au fost randomizaţi pentru a li se administra o picătură de IKERVIS sau substanţă vehicul, o dată pe zi la culcare, timp de 6 luni. Pacienţii randomizaţi în grupul cu substanţă vehicul au fost trecuţi la tratamentul cu IKERVIS după 6 luni. Criteriul principal de evaluare al studiului a fost proporţia pacienţilor care obţin până în luna 6 cel puţin o ameliorare cu două grade a cheratitei (CFS) şi o ameliorare cu 30% a simptomelor, măsurate pe baza Indicelui bolii suprafeţei oculare (Ocular Surface Disease Index – OSDI).Proporţia pacienţilor din grupul la care s-a administrat IKERVIS care au răspuns la tratament a fost de 28,6%, comparativ cu 23,1% în grupul la care s-a administrat substanţă vehicul. Diferenţa nu a fost semnificativă din punct de vedere statistic (p=0,326).

Gradul de severitate a cheratitei, evaluat prin CFS, s-a ameliorat semnificativ în luna 6 faţă de momentul iniţial în cazul tratamentului cu IKERVIS, comparativ cu substanţa vehicul (modificarea în medie faţă de momentul iniţial a fost de -1,764 în grupul la care s-a administrat IKERVIS faţă de -1,418 în grupul la care s-a administrat substanţa vehicul, p=0,037). Proporţia pacienţilor trataţi cu IKERVIS care au prezentat o ameliorare cu 3 grade a scorului CFS în luna 6 (de la 4 la 1) a fost de 28,8%, comparativ cu 9,6% în cazul subiecţilor la care s-a administrat substanţa vehicul, însă aceasta a fost o analiză post-hoc, care limitează precizia acestui rezultat. Efectul benefic asupra cheratitei s-a menţinut în faza deschisă a studiului, din luna 6 până în luna 12.
Modificarea în medie a scorului OSDI pe o scală de 100 de puncte, în luna 6 faţă de momentul iniţial, a fost de -13,6 în cazul tratamentului cu IKERVIS şi de -14,1 în cazul substanţei vehicul (p=0,858). Totodată, nu s-a observat nicio ameliorare în luna 6 pentru IKERVIS, comparativ cu substanţa vehicul,în ceea ce priveşte alte criterii secundare de evaluare, incluzând scorul disconfortului ocular, testul Schirmer, utilizarea concomitentă a lacrimilor artificiale, evaluarea globală a eficacităţii de către investigator, timpul de rupere a filmului lacrimal, testul de colorare cu verde lisamină, scorul calităţii vieţii şi osmolaritatea filmului lacrimal.
S-a observat o reducere a inflamaţiei suprafeţei oculare, evaluată prin expresia antigenului leucocitar uman DR (HLA-DR) (un parametru de evaluare exploratoriu), în luna 6, în favoarea IKERVIS (p=0,021).

În studiul clinic de susţinere efectuat în regim dublu-orb, controlat cu substanţă vehicul, cu durata de 6 luni (studiul SICCANOVE), 492 de pacienţi cu xeroftalmie, cu cheratită moderată până la severă (definită pe baza unui scor CFS între 2 şi 4) au fost randomizaţi,de asemenea, pentru a li se administra IKERVIS sau substanţa vehicul, în fiecare zi la culcare, timp de 6 luni. Criteriile de evaluare co-principale au fost modificarea scorului CFS şi modificarea scorului global al disconfortului ocular neasociat cu instilarea medicamentului de studiu, ambele măsurate în luna 6. S-a observat o diferenţă redusă, însă semnificativă din punct de vedere statistic, a îmbunătăţirii CFS între grupurile de tratament în luna 6, în favoarea IKERVIS (modificarea în medie a scorului CFS faţă de momentul iniţial a fost de -1,05 în cazul IKERVIS şi de -0,82 în cazul substanţei vehicul, p=0,009).Modificarea în medie a scorului disconfortului ocular faţă de momentul iniţial (evaluat pe baza unei scale vizuale analogice) a fost de -12,82 în cazul IKERVIS şi de -11,21 în cazul substanţei vehicul (p=0,808).

În ambele studii, nu s-a observat nicio ameliorare semnificativă a simptomelor pentru IKERVIS comparativ cu substanţa vehicul, după 6 luni de tratament, indiferent dacă s-a utilizat o scală vizuală analogică sau OSDI. 

În ambele studii, o treime dintre pacienţi, în medie, prezentau sindrom Sjögren; în ceea ce priveşte populaţia globală, s-a observat o îmbunătăţire semnificativă din punct de vedere statistic a CFS în favoarea IKERVIS la acest subgrup de pacienţi.

La încheierea studiului SANSIKA (studiu de 12 luni), pacienților li s-a propus intrarea în studiul Post SANSIKA. Acesta a fost un studiu de extensie de 24 de luni la studiul Sansika, în regim deschis, nerandomizat, cu un singur braţ de tratament. În studiul Post SANSIKA, pacienților participanţi la studiu li s-a administrat în mod alternativ tratamentul cu IKERVIS sau nu li s-a administrat niciun tratament, în funcție de scorul CFS (pacienții au fost tratați cu IKERVIS în situațiile de înrăutățire a cheratitei).
Studiul a fost conceput pentru monitorizarea eficacității pe termen lung și a ratei de recidivă la pacienții care fuseseră tratați anterior cu IKERVIS.
Obiectivul primar al studiului a fost de a evalua durata ameliorării după întreruperea tratamentului cu IKERVIS, din momentul în care starea pacientului s-a ameliorat în raport cu valoarea de referință din studiul SANSIKA (și anume cel puțin o ameliorare de gradul 2 pe scala Oxford modificată).
Au fost înrolați 67 de pacienți (37,9% dintre cei 177 de pacienți care au încheiat studiul Sansika). După perioada de 24 de luni, 61,3% dintre cei 62 de pacienți incluși în populația pentru evaluarea eficacității primare nu au prezentat o recidivă pe baza scorurilor CFS. Proporția pacienților cu o recurență de cheratită severă a fost de 35% la pacienții tratați cu IKERVIS timp de 12 luni și respectiv de 48% la pacienții tratați cu IKERVIS timp de 6 luni în studiul SANSIKA.

Pe baza primei quartile (mediana nu a putut fi estimată din cauza numărului mic de recidive), timpul până la recidivă (revenirea la gradul 4 CFS) a fost ≤224 zile la pacienții tratați cu IKERVIS timp de 12 luni, și respectiv ≤175 zile la pacienții tratați cu IKERVIS timp de 6 luni. Pacienții au rămas o perioadă mai îndelungată la gradul 2 CFS (mediana 12,7 săptămâni/an) și gradul 1 (mediana 6,6 săptămâni/an) decât la gradul 3 CFS (mediana 2,4 săptămâni/an), gradele 4 și 5 CFS (timpul median 0 săptămâni/an).
Evaluarea simptomelor de xeroftalmie pe baza scalei VAS a indicat înrăutățirea gradului de disconfort al pacientului din momentul întreruperii inițiale a tratamentului până în momentul reluării acestuia, cu excepția durerii, care a rămas relativ redusă și stabilă. Scorul global median VAS a crescut din momentul întreruperii inițiale a tratamentului (23,3%) până în momentul reluării tratamentului (45,1%).
Nu au fost observate modificări semnificative ale altor obiective secundare de evaluare (TBUT, testul de colorare cu verde lisamină și testul Schirmer, NEI-VFQ și EQ-5D) pe durata studiului de extensie.

Copii şi adolescenţi

Agenţia Europeană pentru Medicamente a acordat o derogare de la obligaţia de depunere a rezultatelor studiilor efectuate cu IKERVIS la toate subgrupele de copii şi adolescenţi în indicaţie de xeroftalmie (vezi pct.4.2 pentru informaţii privind utilizarea la copii şi adolescenţi).

5.2	Proprietăţi farmacocinetice

Nu s-au efectuat studii formale de farmacocinetică cu IKERVIS la om.

Concentraţiile plasmatice de IKERVIS au fost măsurate utilizând o analiză specifică de cromatografie de lichide cu înaltă presiune-spectrometrie de masă. La 374 pacienţi din cele două studii de eficacitate, concentraţiile plasmatice de ciclosporină au fost măsurate înainte de administrare şi după 6 luni (studiile SICCANOVE şi SANSIKA) şi 12 luni de tratament (studiul SANSIKA). După 6 luni de instilare oculară a IKERVIS o dată pe zi, 327 pacienţi au prezentat valori sub limita inferioară de detecţie (0,050 ng/ml) şi 35 pacienţi au prezentat valori sub limita inferioară de cuantificare (0,100 ng/ml). La opt pacienţi au fost detectate valori măsurabile care nu depăşeau 0,206 ng/ml, valori considerate a fi neglijabile. Trei pacienţi au prezentat valori peste limita superioară de cuantificare (5 ng/ml); cu toate acestea, aceşti pacienţi luau deja ciclosporină pe cale orală, în doză stabilă, situaţie permisă de protocolul studiilor. După 12 luni de tratament, valorile se aflau sub limita inferioară de detecţie la 56 pacienţi şi sub limita inferioară de cuantificare la 19 pacienţi. Şapte pacienţi au prezentat valori măsurabile (de la 0,105 la 1,27 ng/ml), toate aceste valori fiind considerate neglijabile. Doi pacienţi au prezentat valori peste limita superioară de cuantificare; cu toate acestea, aceşti pacienţi luau şi ciclosporină pe cale orală, în doză stabilă, de la momentul includerii în studiu.

5.3	Date preclinice de siguranţă

Datele non-clinice nu au evidenţiat niciun risc special pentru om pe baza studiilor convenţionale farmacologice privind evaluarea siguranţei, toxicitatea după doze repetate, fototoxicitatea şi fotoalergia, genotoxicitatea, carcinogenitatea, toxicitatea asupra funcţiei de reproducere şi dezvoltării.

În studiile non-clinice au fost observate efecte numai la administrarea sistemică sau la expuneri considerate suficient de mari faţă de expunerea maximă la om, fapt ce indică o relevanţă mică pentru utilizarea clinică.

6.	PROPRIETĂŢI FARMACEUTICE

6.1	Lista excipienţilor

Trigliceride cu lanţ mediu
Clorură de cetalconiu
Glicerol
Tiloxapol
Poloxamer 188
Hidroxid de sodiu (pentru reglarea pH-ului)
Apă pentru preparate injectabile

6.2	Incompatibilităţi

Nu este cazul.

6.3	Perioada de valabilitate

3 ani.

6.4	Precauţii speciale pentru păstrare

A nu se congela.
A se păstra la temperaturi sub 25 °C.
După deschiderea foliilor protectoare din aluminiu, recipientele unidoză trebuie păstrate în foliile protectoare pentru a fi protejate de lumină şi pentru a se evita evaporarea.
Orice recipient unidoză deschis, împreună cu orice cantitate de emulsie rămasă, trebuie aruncat imediat după utilizare.

6.5	Natura şi conţinutul ambalajului

IKERVIS este livrat în recipiente unidoză cu capacitatea de 0,3 ml, din polietilenă de joasă densitate (PEJD), prezentate într-o folie protectoare sigilată din aluminiu laminat.
O folie protectoare conţine cinci recipiente unidoză. 

Mărimi de ambalaj: 30 şi 90 recipiente unidoză.
Este posibil ca nu toate mărimile de ambalaj să fie comercializate.

[bookmark: OLE_LINK1]6.6	Precauţii speciale pentru eliminarea reziduurilor

Orice medicament neutilizat sau material rezidual trebuie eliminat în conformitate cu reglementările locale.

10.	DATA REVIZUIRII TEXTULUI

Informaţii detaliate privind acest medicament sunt disponibile pe site-ul Agenţiei Europene pentru Medicamente http://www.ema.europa.eu.

1.	DENUMIREA COMERCIALĂ A MEDICAMENTULUI

IKERVIS 1 mg/ml picături oftalmice, emulsie


2.	COMPOZIŢIA CALITATIVĂ ŞI CANTITATIVĂ

Un ml de emulsie conţine ciclosporină 1 mg (ciclosporin).

Excipient cu efect cunoscut:
Un ml de emulsie conţine clorură de cetalconiu 0,05 mg (vezi pct. 4.4).

Pentru lista tuturor excipienţilor, vezi pct. 6.1.


3.	FORMA FARMACEUTICĂ

Picături oftalmice, emulsie.
Emulsie lăptoasă de culoare albă.


4.	DATE CLINICE

4.1	Indicații terapeutice

Tratamentul cheratitei severe la pacienţii adulţi cu xeroftalmie, care nu s-a ameliorat în pofida tratamentului cu substitute lacrimale (vezi pct. 5.1).

4.2	Doze și mod de administrare

Tratamentul trebuie iniţiat de către un medic oftalmolog sau de către un profesionist în domeniul sănătăţii cu calificare în oftalmologie.

Doze

Doza recomandată este de o picătură în ochiul afectat sau în ambii ochi, o dată pe zi, înainte de culcare.
Evaluarea răspunsului la tratament trebuie repetată cel puţin o dată la interval de 6 luni.

Dacă a fost omisă o doză, tratamentul trebuie continuat în ziua următoare, ca de obicei. Pacienţii trebuie sfătuiţi să nu utilizeze mai mult de o picătură în ochiul (ochii) afectat (afectaţi).

Grupe speciale de pacienți

Pacienţi vârstnici
Grupul de pacienţi vârstnici a fost studiat în studii clinice. Nu este necesară ajustarea dozei.

Pacienţi cu insuficienţă renală sau hepatică
Efectul ciclosporinei nu a fost studiat la pacienţi cu insuficienţă hepatică sau renală. Totuşi, nu sunt necesare măsuri speciale la aceste grupe de pacienţi.

Copii şi adolescenţi
Ciclosporina nu prezintă utilizare relevantă la copii şi adolescenţi cu vârsta sub 18 ani, deoarece este recomandat în tratamentul cheratitei severe la pacienţii cu xeroftalmie, care nu s-a ameliorat în pofida tratamentului cu lacrimi artificiale.

Mod de administrare 

Administrare oftalmică.

Precauţii care trebuie luate înainte de administrarea medicamentului
Pacienţii trebuie instruiţi să îşi spele mai întâi mâinile.
Înainte de administrare, recipientul unidoză trebuie agitat uşor.

Pacienţii trebuie instruiţi să efectueze ocluzie nazo-lacrimală şi să închidă pleoapele timp de 2 minute după instilare, pentru a reduce absorbţia la nivel sistemic. Acest lucru poate duce la scăderea reacţiilor adverse sistemice şi la creşterea activităţii locale. 

Dacă se utilizează mai mult de un medicament oftalmic cu administrare topică, celelalte medicamente trebuie administrate la interval de cel puţin 15 minute. IKERVIS trebuie administrat ultimul (vezi pct. 4.4).

Pacienții trebuie informați cu privire la manipularea corespunzătoare a recipientului multidoză. Pentru instrucțiuni privind utilizarea, vezi pct. 6.6.

4.3	Contraindicaţii

Hipersensibilitate la substanţa activă sau la oricare dintre excipienţii enumeraţi la pct. 6.1. 
Patologii maligne sau afecțiuni premaligne oculare sau perioculare.
Infecţie oculară sau perioculară activă sau suspectată.

4.4	Atenţionări şi precauţii speciale pentru utilizare

IKERVIS nu a fost studiat la pacienţi cu antecedente de herpes ocular şi, de aceea, trebuie utilizat cu prudenţă la aceşti pacienţi.

Lentile de contact
Nu a fost studiată utilizarea la pacienţi care poartă lentile de contact. Se recomandă monitorizarea atentă a pacienţilor cu cheratită severă. Lentilele de contact trebuie scoase înainte de instilarea picăturilor oftalmice, înainte de culcare, şi pot fi reintroduse la trezire.

Tratament concomitent
Experienţa cu ciclosporină în tratamentul pacienţilor cu glaucom este limitată. La aceşti pacienţi este necesară monitorizarea  clinică cu regularitate, în special în cazul administrării concomitente a IKERVIS cu beta-blocante, despre care se cunoaşte că reduc secreţia lacrimală. 

Efecte asupra sistemului imunitar
Medicamentele oftalmice care afectează sistemul imunitar, incluzând ciclosporina, pot influenţa mecanismele de apărare ale gazdei împotriva infecţiilor şi patologiilor maligne locale. De aceea, dacă IKERVIS este utilizat timp de mai mulți ani, se recomandă examinarea periodică a ochiului (ochilor), de exemplu cel puțin o dată la 6 luni.

Conținut de clorură de cetalconiu
IKERVIS conține clorură de cetalconiu. Trebuie să îndepărtați lentilele de contact înainte de utilizarea acestui medicament și le puteți reintroduce la trezire. Clorura de cetalconiu poate determina iritație oculară. În cazul utilizării de lungă durată pacienții trebuie monitorizați.

4.5	Interacţiuni cu alte medicamente şi alte forme de interacţiune

Nu s-au efectuat studii cu IKERVIS privind interacţiunile.

Administrarea concomitentă cu alte medicamente care afectează sistemul imunitar

Administrarea concomitentă de IKERVIS şi picături oftalmice care conţin corticosteroizi ar putea potenţa efectele ciclosporinei asupra sistemului imunitar (vezi pct. 4.4).

4.6	Fertilitatea, sarcina şi alăptarea

Femeile aflate la vârsta fertilă/contracepţia la femei

IKERVIS nu este recomandat la femei aflate la vârsta fertilă care nu utilizează măsuri contraceptive. 

Sarcina

Datele provenite din utilizarea IKERVIS la femeile gravide sunt inexistente.

Studiile la animale au evidenţiat efecte toxice asupra funcţiei de reproducere după administrarea sistemică de ciclosporină, la expuneri considerate suficient de mari faţă de expunerea maximă la om, fapt ce indică o relevanţă mică pentru uzul clinic al IKERVIS.

IKERVIS nu este recomandat în timpul sarcinii decât dacă beneficiile potenţiale pentru mamă depăşesc riscurile potenţiale pentru făt.

Alăptarea

După administrarea orală, ciclosporina se excretă în laptele matern. Există informaţii insuficiente cu privire la efectele ciclosporinei asupra nou-născuţilor/sugarilor. Cu toate acestea, în cazul utilizării de ciclosporină sub formă de picături oftalmice, la doze terapeutice, este puţin probabil ca în laptele matern să fie prezente cantităţi suficiente de medicament. Trebuie luată decizia fie de a întrerupe alăptarea, fie de a întrerupe/de a se abţine de la tratamentul cu IKERVIS, având în vedere beneficiul alăptării pentru copil şi beneficiul tratamentului pentru femeie. 

Fertilitatea

Nu există date privind efectele IKERVIS asupra fertilităţii la om. 
Nu a fost raportată afectarea fertilităţii la animalele cărora li s-a administrat ciclosporină pe cale intravenoasă (vezi pct. 5.3).

4.7	Efecte asupra capacităţii de a conduce vehicule şi de a folosi utilaje

IKERVIS are influenţă moderată asupra capacităţii de a conduce vehicule sau de a folosi utilaje.

Acest medicament poate determina temporar vedere înceţoşată sau alte tulburări de vedere care pot afecta capacitatea de a conduce vehicule sau de a folosi utilaje (vezi pct. 4.8). Pacienţii trebuie sfătuiţi să nu conducă vehicule şi să nu folosească utilaje înainte ca vederea să le fi revenit la normal.

4.8	Reacţii adverse

Rezumatul profilului de siguranţă

Reacţiile adverse cele mai frecvente sunt durere la nivelul ochiului (19,0%), iritaţie a ochiului (17,5%), secreţie lacrimală crescută (4,9%), hiperemie oculară (5,5%) şi eritem palpebral (1,7%), care sunt de regulă tranzitorii şi au survenit în timpul instilării. Aceste reacții adverse corespund cu cele raportate în timpul experienței ulterioare punerii pe piață.

Lista reacţiilor adverse sub formă de tabel

În studiile clinice sau în experiența ulterioară punerii pe piață s-au observat următoarele reacţii adverse, prezentate mai jos. Acestea sunt prezentate pe categorii de aparate, sisteme şi organe şi clasificate utilizând următoarea convenţie: foarte frecvente (1/10), frecvente (1/100 şi <1/10), mai puţin frecvente (1/1000 şi <1/100), rare (1/10000 şi <1/1000), foarte rare (<1/10000) sau cu frecvenţă necunoscută (care nu poate fi estimată din datele disponibile).

	Aparate, sisteme și organe
	Frecvență
	Reacții adverse

	Infecţii şi infestări
	Mai puţin frecvente
	Cheratită bacteriană,
Herpes zoster oftalmic.

	Tulburări oculare
	Foarte frecvente
	Durere oculară,
Iritație oculară

	
	Frecvente
	Eritem palpebral,
Creşterea secreţiei lacrimale,
Hiperemie oculară,
Vedere înceţoşată,
Edem palpebral,
Hiperemie conjunctivală,
Prurit ocular

	
	Mai puţin frecvente
	Edem conjunctival,
Tulburări lacrimale,
Secreţie oculară,
Iritaţie conjunctivală,
Conjunctivită,
Senzaţie de corp străin în ochi,
Depuneri în ochi,
Cheratită,
Blefarită, 
Şalazion,
Infiltrate corneene,
Cicatrice corneană,
Prurit al pleoapei,
Iridociclită
Disconfort la nivel ocular

	Tulburări generale şi la nivelul locului de administrare
	Mai puţin frecvente
	Reacţie la locul de instilare

	Tulburări ale sistemului nervos
	Mai puțin frecvente
	Cefalee



Descrierea reacţiilor adverse selectate

Durerea oculară 
O reacţie adversă locală raportată frecvent în asociere cu utilizarea IKERVIS în studiile clinice. Este probabil ca aceasta să fie indusă de ciclosporină. 

Infecții generalizate și localizate
Pacienţii cărora li se administrează tratamente imunosupresoare, incluzând ciclosporină, prezintă un risc crescut de infecţii. Pot apărea atât infecţii generalizate, cât şi localizate. De asemenea, infecţiile preexistente se pot agrava (vezi pct. 4.3). Au fost raportate mai puţin frecvent cazuri de infecţii în asociere cu utilizarea IKERVIS.
Ca măsură de precauție, se recomandă intervenția pentru reducerea absorbţiei sistemice (vezi pct. 4.2).

Raportarea reacţiilor adverse suspectate

Raportarea reacțiilor adverse suspectate după autorizarea medicamentului este importantă. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

Este puţin probabil ca după administrarea oftalmică să apară supradozajul topic. În caz de supradozaj cu IKERVIS, se impune un tratament simptomatic şi de susţinere.


5.	PROPRIETĂŢI FARMACOLOGICE

5.1 	Proprietăţi farmacodinamice

Grupa farmacoterapeutică: produse oftalmologice, alte produse oftalmologice, codul ATC: S01XA18.

Mecanism de acţiune şi efecte farmacodinamice

Ciclosporina (cunoscută şi sub denumirea de ciclosporină A) este un imunomodulator polipeptidic ciclic cu proprietăţi imunosupresoare. S-a demonstrat că prelungeşte supravieţuirea transplanturilor alogene la animale şi îmbunătăţeşte semnificativ supravieţuirea grefei la toate tipurile de transplant de organ solid la om.
De asemenea, s-a demonstrat că ciclosporina are un efect antiinflamator. Studiile la animale sugerează că ciclosporina inhibă dezvoltarea reacţiilor mediate de celule. S-a demonstrat că ciclosporina inhibă producerea şi/sau eliberarea de citokine pro-inflamatorii, incluzând interleukina 2 (IL-2) sau factorul de creştere al celulei I (TCGF). De asemenea, se cunoaşte că reglează în sens ascendent eliberarea citokinelor antiinflamatorii. Se pare că ciclosporina blochează limfocitele în stare de repaus în faza G0 sau G1 a ciclului celular. Toate dovezile disponibile sugerează că ciclosporina acţionează în mod specific şi reversibil asupra limfocitelor, nu deprimă hematopoieza şi nu are niciun efect asupra funcţiei celulelor fagocitare.
La pacienţii cu xeroftalmie, o boală despre care se poate considera că are un mecanism imunologic inflamator, după administrarea oftalmică, ciclosporina se absoarbe pasiv în infiltratele cu limfocite T de la nivelul corneei şi conjunctivei şi inactivează calcineurin-fosfataza. Inactivarea calcineurinei indusă de ciclosporină inhibă defosforilarea factorului de transcripţie NF-AT şi împiedică translocarea NF-AT în nucleu, blocând astfel eliberarea de citokine pro-inflamatorii, cum este IL-2.

Eficacitate şi siguranţă clinică

Eficacitatea şi siguranţa IKERVIS au fost evaluate în două studii clinice randomizate, în regim dublu-orb, controlate cu substanţă vehicul, efectuate la pacienţi adulţi cu xeroftalmie (cheratoconjunctivită sicca) care au îndeplinit criteriile Atelierului Internaţional de Xeroftalmie (International Dry Eye Workshop - DEWS).

În studiul clinic pivot efectuat în regim dublu-orb, controlat cu substanţă vehicul, cu durata de 12 luni (studiul SANSIKA), 246 de pacienţi cu xeroftalmie, cu cheratită severă (definită pe baza unui scor 4 pe scala Oxford modificată,evaluat prin colorarea corneei cu fluoresceină(CFS)), au fost randomizaţi pentru a li se administra o picătură de IKERVIS sau substanţă vehicul, o dată pe zi la culcare, timp de 6 luni. Pacienţii randomizaţi în grupul cu substanţă vehicul au fost trecuţi la tratamentul cu IKERVIS după 6 luni. Criteriul principal de evaluare al studiului a fost proporţia pacienţilor care obţin până în luna 6 cel puţin o ameliorare cu două grade a cheratitei (CFS) şi o ameliorare cu 30% a simptomelor, măsurate pe baza Indicelui bolii suprafeţei oculare (Ocular Surface Disease Index – OSDI). Proporţia pacienţilor din grupul la care s-a administrat IKERVIS care au răspuns la tratament a fost de 28,6%, comparativ cu 23,1% în grupul la care s-a administrat substanţă vehicul. Diferenţa nu a fost semnificativă din punct de vedere statistic (p=0,326).
Gradul de severitate a cheratitei, evaluat prin CFS, s-a ameliorat semnificativ în luna 6 faţă de momentul iniţial în cazul tratamentului cu IKERVIS, comparativ cu substanţa vehicul (modificarea în medie faţă de momentul iniţial a fost de -1,764 în grupul la care s-a administrat IKERVIS faţă de -1,418 în grupul la care s-a administrat substanţa vehicul, p=0,037). Proporţia pacienţilor trataţi cu IKERVIS care au prezentat o ameliorare cu 3 grade a scorului CFS în luna 6 (de la 4 la 1) a fost de 28,8%, comparativ cu 9,6% în cazul subiecţilor la care s-a administrat substanţa vehicul, însă aceasta a fost o analiză post-hoc, care limitează precizia acestui rezultat. Efectul benefic asupra cheratitei s-a menţinut în faza deschisă a studiului, din luna 6 până în luna 12.
Modificarea în medie a scorului OSDI pe o scală de 100 de puncte, în luna 6 faţă de momentul iniţial, a fost de -13,6 în cazul tratamentului cu IKERVIS şi de -14,1 în cazul substanţei vehicul (p=0,858). Totodată, nu s-a observat nicio ameliorare în luna 6 pentru IKERVIS, comparativ cu substanţa vehicul,în ceea ce priveşte alte criterii secundare de evaluare, incluzând scorul disconfortului ocular, testul Schirmer, utilizarea concomitentă a lacrimilor artificiale, evaluarea globală a eficacităţii de către investigator, timpul de rupere a filmului lacrimal, testul de colorare cu verde lisamină, scorul calităţii vieţii şi osmolaritatea filmului lacrimal.
S-a observat o reducere a inflamaţiei suprafeţei oculare, evaluată prin expresia antigenului leucocitar uman DR (HLA-DR) (un parametru de evaluare exploratoriu), în luna 6, în favoarea IKERVIS (p=0,021).

În studiul clinic de susţinere efectuat în regim dublu-orb, controlat cu substanţă vehicul, cu durata de 6 luni (studiul SICCANOVE), 492 de pacienţi cu xeroftalmie, cu cheratită moderată până la severă (definită pe baza unui scor CFS între 2 şi 4) au fost randomizaţi, de asemenea, pentru a li se administra IKERVIS sau substanţa vehicul, în fiecare zi la culcare, timp de 6 luni. Criterii de evaluare co-primare au fost modificarea scorului CFS şi modificarea scorului global al disconfortului ocular neasociat cu instilarea medicamentului de studiu, ambele măsurate în luna 6. S-a observat o diferenţă redusă, însă semnificativă din punct de vedere statistic, a îmbunătăţirii CFS între grupurile de tratament în luna 6, în favoarea IKERVIS (modificarea în medie a scorului CFS faţă de momentul iniţial a fost de -1,05 în cazul IKERVIS şi de -0,82 în cazul substanţei vehicul, p=0,009).Modificarea în medie a scorului disconfortului ocular faţă de momentul iniţial (evaluat pe baza unei scale vizuale analogice) a fost de -12,82 în cazul IKERVIS şi de -11,21 în cazul substanţei vehicul (p=0,808).

În ambele studii, nu s-a observat nicio ameliorare semnificativă a simptomelor pentru IKERVIS comparativ cu substanţa vehicul, după 6 luni de tratament, indiferent dacă s-a utilizat o scală vizuală analogică sau OSDI. 

În ambele studii, o treime dintre pacienţi, în medie, prezentau sindrom Sjögren; în ceea ce priveşte populaţia globală, s-a observat o îmbunătăţire semnificativă din punct de vedere statistic a CFS în favoarea IKERVIS la acest subgrup de pacienţi.

La încheierea studiului SANSIKA (studiu de 12 luni), pacienților li s-a propus intrarea în studiul Post SANSIKA. Acesta a fost un studiu de extensie de 24 de luni la studiul Sansika, în regim deschis, nerandomizat, cu un singur braţ de tratament. În studiul Post SANSIKA, pacienților participanţi la studiu li s-a administrat în mod alternativ tratamentul cu IKERVIS sau nu li s-a administrat niciun tratament, în funcție de scorul CFS (pacienții au fost tratați cu IKERVIS în situațiile de înrăutățire a cheratitei).
Studiul a fost conceput pentru monitorizarea eficacității pe termen lung și a ratei de recidivă la pacienții care fuseseră tratați anterior cu IKERVIS.
Obiectivul primar al studiului a fost de a evalua durata ameliorării după întreruperea tratamentului cu IKERVIS, din momentul în care starea pacientului s-a ameliorat în raport cu valoarea de referință din studiul SANSIKA (și anume cel puțin o ameliorare de gradul 2 pe scala Oxford modificată).
Au fost înrolați 67 de pacienți (37,9% dintre cei 177 de pacienți care au încheiat studiul Sansika). După perioada de 24 de luni, 61,3% dintre cei 62 de pacienți incluși în populația pentru evaluarea eficacității primare nu au prezentat o recidivă pe baza scorurilor CFS. Proporția pacienților cu o recurență de cheratită severă a fost de 35% la pacienții tratați cu IKERVIS timp de 12 luni și respectiv de 48% la pacienții tratați cu IKERVIS timp de 6 luni în studiul SANSIKA.
Pe baza primei quartile (mediana nu a putut fi estimată din cauza numărului mic de recidive), timpul până la recidivă (revenirea la gradul 4 CFS) a fost ≤224 zile la pacienții tratați cu IKERVIS timp de 12 luni, și respectiv ≤175 zile la pacienții tratați cu IKERVIS timp de 6 luni. Pacienții au rămas o perioadă mai îndelungată la gradul 2 CFS (mediana 12,7 săptămâni/an) și gradul 1 (mediana 6,6 săptămâni/an) decât la gradul 3 CFS (mediana 2,4 săptămâni/an), gradele 4 și 5 CFS (timpul median 0 săptămâni/an). 
Evaluarea simptomelor de xeroftalmie pe baza scalei VAS a indicat înrăutățirea gradului de disconfort al pacientului din momentul întreruperii inițiale a tratamentului până în momentul reluării acestuia, cu excepția durerii, care a rămas relativ redusă și stabilă. Scorul global median VAS a crescut din momentul întreruperii inițiale a tratamentului (23,3%) până în momentul reluării tratamentului (45,1%).
Nu au fost observate modificări semnificative ale altor obiective secundare de evaluare (TBUT, testul de colorare cu verde lisamină și testul Schirmer, NEI-VFQ și EQ-5D) pe durata studiului de extensie.

Copii şi adolescenţi

Agenţia Europeană pentru Medicamente a acordat o derogare de la obligaţia de depunere a rezultatelor studiilor efectuate cu IKERVIS la toate subgrupele de copii şi adolescenţi în indicaţie de xeroftalmie (vezi pct.4.2 pentru informaţii privind utilizarea la copii şi adolescenţi).

5.2	Proprietăţi farmacocinetice

Nu s-au efectuat studii formale de farmacocinetică cu IKERVIS la om.

Concentraţiile plasmatice de IKERVIS au fost măsurate utilizând o analiză specifică de cromatografie de lichide de înaltă presiune-spectrometrie de masă. La 374 pacienţi din cele două studii de eficacitate, concentraţiile plasmatice de ciclosporină au fost măsurate înainte de administrare şi după 6 luni (studiile SICCANOVE şi SANSIKA) şi 12 luni de tratament (studiul SANSIKA). După 6 luni de instilare oculară a IKERVIS o dată pe zi, 327 pacienţi au prezentat valori sub limita inferioară de detecţie (0,050 ng/ml) şi 35 pacienţi au prezentat valori sub limita inferioară de cuantificare (0,100 ng/ml). La opt pacienţi au fost detectate valori măsurabile care nu depăşeau 0,206 ng/ml, valori considerate a fi neglijabile. Trei pacienţi au prezentat valori peste limita superioară de cuantificare (5 ng/ml); cu toate acestea, aceşti pacienţi luau deja ciclosporină pe cale orală, în doză stabilă, situaţie permisă de protocolul studiilor. După 12 luni de tratament, valorile se aflau sub limita inferioară de detecţie la 56 pacienţi şi sub limita inferioară de cuantificare la 19 pacienţi. Şapte pacienţi au prezentat valori măsurabile (de la 0,105 la 1,27 ng/ml), toate aceste valori fiind considerate neglijabile. Doi pacienţi au prezentat valori peste limita superioară de cuantificare; cu toate acestea, aceşti pacienţi luau şi ciclosporină pe cale orală, în doză stabilă, de la momentul includerii în studiu.

5.3	Date preclinice de siguranţă

Datele non-clinice nu au evidenţiat niciun risc special pentru om pe baza studiilor convenţionale farmacologice privind evaluarea siguranţei, toxicitatea după doze repetate, fototoxicitatea şi fotoalergia, genotoxicitatea, carcinogenitatea, toxicitatea asupra funcţiei de reproducere şi dezvoltării.

În studiile non-clinice au fost observate efecte numai la administrarea sistemică sau la expuneri considerate suficient de mari faţă de expunerea maximă la om, fapt ce indică o relevanţă mică pentru utilizarea clinică.


6.	PROPRIETĂŢI FARMACEUTICE

6.1	Lista excipienţilor

Trigliceride cu lanţ mediu
Clorură de cetalconiu
Glicerol
Tiloxapol
Poloxamer 188
Hidroxid de sodiu (pentru reglarea pH-ului)
Apă pentru preparate injectabile

6.2	Incompatibilităţi

Nu este cazul.

6.3	Perioada de valabilitate

2 ani.
După prima deschidere a flaconului, perioada de valabilitate este de 3 luni.
A se păstra la temperaturi sub 25°C.

6.4	Precauţii speciale pentru păstrare

A nu se congela.
A se păstra la temperaturi sub 25°C.
Pentru condițiile de păstrare după prima deschidere a medicamentului, vezi pct. 6.3

6.5	Natura şi conţinutul ambalajului

IKERVIS este livrat în recipiente sterile din  polietilenă de joasă densitate, cu duză albă și sistem de sigilare.

Sunt disponibile următoarele mărimi de ambalaj: cutie conținând 1 flacon  de 5 ml umplut cu 2,5 ml, cutie conținând 1 flacon de 11 ml umplut cu 4,5 ml sau cutie conținând 1 flacon de 11 ml umplut cu 7 ml.

Este posibil ca nu toate mărimile de ambalaj să fie comercializate.

6.6	Precauţii speciale pentru eliminarea reziduurilor și alte instrucțiuni de manipulare

Orice medicament neutilizat sau material rezidual trebuie eliminat în conformitate cu reglementările locale.

Instrucțiuni de utilizare

Înainte de administrarea picăturilor oftalmice:

· Spălați-vă pe mâini înainte de a deschide flaconul.
· Nu utilizați acest medicament dacă observați că sigiliul protector al flaconului este rupt înainte de a-l utiliza prima dată.
· Când utilizați flaconul pentru prima dată, înainte de a administra o picătură în ochi, exersați utilizarea printr-o strângere ușoară a flaconului pentru a scurge o picătură departe de ochi.
· Când sunteți încrezător că puteți administra câte o picătură odată, alegeți poziția pe care o considerați cea mai confortabilă pentru administrare (vă puteți așeza, întinde pe spate sau puteți sta în fața unei oglinzi).
· De fiecare dată când deschideți un flacon nou, scurgeți o primă picătură pentru a asigura o administrare optimă.

Administrare:

1. 	Agitați ușor flaconul. Țineți flaconul imediat de sub capac și rotiți capacul pentru a deschide flaconul. Nu atingeți nimic cu vârful flaconului, pentru a evita contaminarea emulsiei.[image: ]

2.	Lăsați capul pe spate și țineți flaconul deasupra ochiului.

3.	Trageți pleoapa inferioară în jos și priviți în sus. Strângeți ușor flaconul din partea de mijloc și lăsați o picătură să pătrundă în ochi. Rețineți că ar putea dura câteva secunde de când ați strâns flaconul până la ieșirea picăturii. Nu strângeți prea tare.
[image: ]

4.	Închideți ochiul și apăsați colțul interior al ochiului cu degetul timp de aproximativ două minute. Acest lucru ajută la oprirea pătrunderii medicamentului în restul corpului.

[image: ]

5.	Repetați pașii 2 - 4 pentru a administra o picătură în celălalt ochi, dacă medicul dumneavoastră v-a instruit să faceți acest lucru. Uneori, trebuie tratat un singur ochi, iar medicul dumneavoastră vă va sfătui dacă acest lucru este valabil pentru dumneavoastră și care ochi necesită tratament.

6.	După fiecare utilizare și înainte să puneți la loc capacul, flaconul trebuie scuturat cu capul în jos, fără a atinge vârful picurătorului, pentru a îndepărta orice emulsie reziduală din vârf. Acest lucru este necesar pentru a asigura administrarea picăturilor ulterioare.

[image: ]
7. 	Ștergeți orice exces de emulsie de pe pielea din jurul ochiului.

Este posibil ca la sfârșitul perioadei de valabilitate a medicamentului, în flacon să rămână emulsie. Nu încercați să utilizați excesul de medicament rămas în flacon după ce ați finalizat administrarea tratamentului.


7.	DEŢINĂTORUL AUTORIZAŢIEI DE PUNERE PE PIAŢĂ

SANTEN Oy
Niittyhaankatu 20
33720 Tampere
Finlanda


8.	NUMERELE AUTORIZAŢIEI DE PUNERE PE PIAŢĂ 

EU/1/15/990/003
EU/1/15/990/004
EU/1/15/990/005


9.	DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 19 martie 2015
Data ultimei reînnoiri a autorizației: 09 martie 2020


10.	DATA REVIZUIRII TEXTULUI

Informaţii detaliate privind acest medicament sunt disponibile pe site-ul Agenţiei Europene pentru Medicamente http://www.ema.europa.eu.
























ANEXA II

A.	FABRICANTUL (FABRICANŢII) RESPONSABIL(I) PENTRU ELIBERAREA SERIEI

B.	CONDIŢII SAU RESTRICŢII PRIVIND FURNIZAREA ŞI UTILIZAREA

C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

D.	CONDIŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI

A.	FABRICANTUL RESPONSABIL PENTRU ELIBERAREA SERIEI

Numele şi adresa fabricantului responsabil pentru eliberarea seriei

EXCELVISION
27 RUE DE LA LOMBARDIERE, ZI LA LOMBARDIERE
07100 ANNONAY
Franţa

SANTEN Oy
Kelloportinkatu 1
33100 Tampere
Finlanda

Prospectul tipărit al medicamentului trebuie să menționeze numele și adresa fabricantului responsabil pentru eliberarea seriei respective.


[bookmark: OLE_LINK2]B.	CONDIŢII SAU RESTRICŢII PRIVIND FURNIZAREA ŞI UTILIZAREA

Medicament eliberat pe bază de prescripţie medicală restrictivă (vezi Anexa I: Rezumatul caracteristicilor produsului, pct. 4.2).


C. 	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

· Rapoartele periodice actualizate privind siguranţa (RPAS)

Cerințele pentru depunerea RPAS privind siguranța pentru acest medicament sunt prezentate în lista de date de referință și frecvențe de transmitere la nivelul Uniunii (lista EURD), menționată la articolul 107c alineatul (7) din Directiva 2001/83/CE și orice actualizări ulterioare ale acesteia publicată pe portalul web european privind medicamentele.

D.	CONDIŢII SAU RESTRICŢII CU PRIVIRE LA UTILIZAREA SIGURĂ ŞI EFICACE A MEDICAMENTULUI

· Planul de management al riscului (PMR)

Deținătorul autorizației de punere pe piață (DAPP) se angajează să efectueze activităţile şi intervenţiile de farmacovigilenţă necesare detaliate în PMR aprobat şi prezentat în modulul 1.8.2 al autorizaţiei de punere pe piaţă şi orice actualizări ulterioare aprobate ale PMR.

O versiune actualizată a PMR trebuie depusă:
· la cererea Agenţiei Europene pentru Medicamente;
· la modificarea sistemului de management al riscului, în special ca urmare a primirii de informaţii noi care pot duce la o schimbare semnificativă în raportul beneficiu/risc sau ca urmare a atingerii unui obiectiv important (de farmacovigilenţă sau de reducere la minimum a riscului).


























ANEXA III

ETICHETAREA ŞI PROSPECTUL

























A. ETICHETAREA


INFORMAŢII CARE TREBUIE SĂ APARĂ PE AMBALAJUL SECUNDAR

CUTIE EXTERIOARĂ CARE CONȚINE RECIPIENTE UNIDOZĂ


1.	DENUMIREA COMERCIALĂ A MEDICAMENTULUI

IKERVIS1 mg/ml picături oftalmice, emulsie
ciclosporină


2.	DECLARAREA SUBSTANŢEI(LOR) ACTIVE

1 ml de emulsie conţine ciclosporină 1 mg.


3.	LISTA EXCIPIENŢILOR

Excipienţi: trigliceride cu lanţ mediu, clorură de cetalconiu, glicerol, tiloxapol, poloxamer 188, hidroxid de sodiu şi apă pentru preparate injectabile.
Vezi prospectul pentru alte informaţii.


4.	FORMA FARMACEUTICĂ ŞI CONŢINUTUL

Picături oftalmice, emulsie.
30 recipiente unidoză
90 recipiente unidoză


5.	MODUL ŞI CALEA DE ADMINISTRARE

A se citi prospectul înainte de utilizare.
Pentru administrare oftalmică.
Pentru o singură utilizare.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)

A se îndepărta lentilele de contact înainte de utilizare.


8.	DATA DE EXPIRARE

EXP
Aruncaţi orice recipient unidoză deschis, împreună cu orice cantitate de emulsie rămasă, imediat după utilizare.


9.	CONDIŢII SPECIALE DE PĂSTRARE

A nu se congela.
A se păstra la temperaturi sub 25 °C.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL



11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

SANTEN Oy
Niittyhaankatu 20
33720 Tampere
Finlanda


12.	NUMERELE AUTORIZAŢIEI DE PUNERE PE PIAŢĂ 

EU/1/15/990/001 30 recipiente unidoză
EU/1/15/990/002 90 recipiente unidoză


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

ikervis


17.	IDENTIFICATOR UNIC - COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC
SN
NN


INFORMAŢII CARE TREBUIE SĂ APARĂ PE AMBALAJUL SECUNDAR

CUTIE EXTERIOARĂ CARE CONȚINE UN FLACON


1.	DENUMIREA COMERCIALĂ A MEDICAMENTULUI

IKERVIS1 mg/ml picături oftalmice, emulsie
ciclosporină


2.	DECLARAREA SUBSTANŢEI(LOR) ACTIVE

1 ml de emulsie conţine ciclosporină 1 mg.


3.	LISTA EXCIPIENŢILOR

Excipienţi: trigliceride cu lanţ mediu, clorură de cetalconiu, glicerol, tiloxapol, poloxamer 188, hidroxid de sodiu şi apă pentru preparate injectabile.
Vezi prospectul pentru alte informaţii.


4.	FORMA FARMACEUTICĂ ŞI CONŢINUTUL

Picături oftalmice, emulsie.
1 x 2,5 ml
1 x 4,5 ml
1 x 7 ml


5.	MODUL ŞI CALEA DE ADMINISTRARE

A se citi prospectul înainte de utilizare.
Pentru administrare oftalmică.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)

A se îndepărta lentilele de contact înainte de utilizare.


8.	DATA DE EXPIRARE

EXP
Aruncaţi la 3 luni după prima deschidere.

Data deschiderii:

9.	CONDIŢII SPECIALE DE PĂSTRARE

A nu se congela.
A se păstra la temperaturi sub 25°C.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

SANTEN Oy
Niittyhaankatu 20
33720 Tampere
Finlanda


12.	NUMERELE AUTORIZAŢIEI DE PUNERE PE PIAŢĂ 

EU/1/15/990/003
EU/1/15/990/004
EU/1/15/990/005

13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

ikervis


17.	IDENTIFICATOR UNIC - COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC
SN
NN


MINIMUM DE INFORMAŢII CARE TREBUIE SĂ APARĂ PE BLISTER SAU PE FOLIE TERMOSUDATĂ

ETICHETA PUNGII PENTRU RECIPIENTE UNIDOZĂ


1.	DENUMIREA COMERCIALĂ A MEDICAMENTULUI

IKERVIS 1 mg/ml picături oftalmice, emulsie
ciclosporină


2.	NUMELE DEŢINĂTORULUI AUTORIZAŢIEI DE PUNERE PE PIAŢĂ

SANTEN Oy


3.	DATA DE EXPIRARE

EXP


4.	SERIA DE FABRICAŢIE

Lot


5.	ALTE INFORMAŢII

Pentru administrare oftalmică.
5 recipiente unidoză.
Pentru o singură utilizare.
A nu se congela.
Vezi prospectul pentru alte informaţii.
După deschiderea foliilor protectoare din aluminiu, recipientele unidoză trebuie păstrate în foliile protectoare pentru a fi protejate de lumină şi pentru a se evita evaporarea.
Aruncaţi orice recipient unidoză deschis, împreună cu orice cantitate de emulsie rămasă, imediat după utilizare.


MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

ETICHETA RECIPIENTULUI UNIDOZĂ 


1.	DENUMIREA COMERCIALĂ A MEDICAMENTULUI ȘI CALEA(CĂILE) DE ADMINISTRARE

IKERVIS 1 mg/ml picături oftalmice, emulsie
ciclosporină
Pentru administrare oftalmică


2.	MODUL DE ADMINISTRARE


3.	DATA DE EXPIRARE

EXP


4.	SERIA DE FABRICAŢIE

Lot


5.	CONŢINUTUL PE MASĂ, VOLUM SAU UNITATEA DE DOZĂ

0,3 ml

6.	ALTE INFORMAŢII





MINIMUM DE INFORMAŢII CARE TREBUIE SĂ APARĂ PE AMBALEJELE PRIMARE MICI

ETICHETA FLACONULUI


1. 	DENUMIREA COMERCIALĂ A MEDICAMENTULUI ȘI CALEA(CĂILE) DE ADMINISTRARE

IKERVIS 1 mg/ml picături oftalmice, emulsie
ciclosporină
Pentru administrare oftalmică


2. 	MODUL DE ADMINISTRARE


3. 	DATA DE EXPIRARE

EXP


4. 	SERIA DE FABRICAŢIE

Lot


5. 	CONŢINUTUL PE MASĂ, VOLUM SAU UNITATEA DE DOZĂ

1 x 2,5 ml
1 x 4,5 ml
1 x 7 ml


6. 	ALTE INFORMAȚII

























B. PROSPECTUL

Prospect: Informaţii pentru pacient

IKERVIS 1 mg/ml picături oftalmice, emulsie
ciclosporină (ciclosporin)

Citiţi cu atenţie şi în întregime acest prospect înainte de a începe să utilizaţi acest medicament deoarece conţine informaţii importante pentru dumneavoastră.
· Păstraţi acest prospect. S-ar putea să fie necesar să-l recitiţi.
· Dacă aveţi orice întrebări suplimentare, adresaţi-vă medicului dumneavoastră sau farmacistului.
· Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală ca dumneavoastră.
· Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect

1.	Ce este IKERVIS şi pentru ce se utilizează
2.	Ce trebuie să ştiţi înainte să utilizaţi IKERVIS
3.	Cum să utilizaţi IKERVIS
4.	Reacţii adverse posibile
5.	Cum se păstrează IKERVIS
6.	Conţinutul ambalajului şi alte informaţii


1.	Ce este IKERVIS şi pentru ce se utilizează

IKERVIS conţine substanţa activă ciclosporină. Ciclosporina aparţine unui grup de medicamente cunoscute sub denumirea de imunosupresoare, care se utilizează pentru reducerea inflamaţiei.

IKERVIS se utilizează pentru tratamentul adulţilor cu cheratită severă (inflamaţia corneei, stratul transparent din partea din faţă a ochiului). Se utilizează la pacienţii care au boala ochilor uscaţi (xeroftalmie), care nu s-a ameliorat în pofida tratamentului cu substitute lacrimale (lacrimi artificiale).

Dacă nu vă simţiţi mai bine sau vă simţiţi mai rău, adresaţi-vă unui medic.

Trebuie să vă prezentaţi la medicul dumneavoastră cel puţin o dată la 6 luni, pentru evaluarea efectului IKERVIS.


2.	Ce trebuie să ştiţi înainte să utilizaţi IKERVIS

NU utilizaţi IKERVIS
· dacă sunteţi alergic la ciclosporină sau oricare dintre celelalte componente ale acestui medicament (enumerate la pct. 6).
· dacă ați avut sau aveți cancer la nivelul ochiului sau în jurul acestuia.
· dacă aveţi o infecţie la nivelul ochilor.

Atenţionări şi precauţii
Utilizaţi IKERVIS numai pentru a vă administra picături în ochi.
Înainte să utilizaţi IKERVIS, adresaţi-vă medicului dumneavoastră sau farmacistului
· dacă aţi avut o infecţie la nivelul ochilor produsă de virusul herpetic, care este posibil să fi deteriorat partea transparentă din faţă a ochiului (corneea). 
· dacă luaţi orice medicamente care conţin corticosteroizi.
· dacă luaţi orice medicamente pentru tratamentul glaucomului. 

Lentilele de contact pot deteriora şi mai mult partea transparentă din faţă a ochiului (corneea). De aceea, trebuie să vă scoateţi lentilele de contact când vă culcaţi, înainte să utilizaţi IKERVIS; le puteţi pune la loc când vă treziţi.

Copii şi adolescenţi
IKERVIS nu trebuie utilizat la copii şi adolescenţi cu vârsta sub 18 ani.

IKERVIS împreună cu alte medicamente
Spuneţi medicului dumneavoastră sau farmacistului dacă utilizaţi, aţi utilizat recent sau s-ar putea să utilizaţi orice alte medicamente.

Adresaţi-vă medicului dumneavoastră dacă utilizaţi picături oftalmice care conţin corticosteroizi în acelaşi timp cu IKERVIS, deoarece acestea ar putea creşte riscul de reacţii adverse.

Picăturile oftalmice IKERVIS trebuie utilizate la cel puţin 15 minute după utilizarea altor picături oftalmice.

Sarcina şi alăptarea
Dacă sunteţi gravidă sau alăptaţi, credeţi că aţi putea fi gravidă sau intenţionaţi să rămâneţi gravidă, adresaţi-vă medicului sau farmacistului pentru recomandări înainte de a utiliza acest medicament.

Nu trebuie să utilizaţi IKERVIS dacă sunteţi gravidă.

Dacă există posibilitatea de a rămâne gravidă, trebuie să folosiţi o metodă contraceptivă în perioada în care utilizaţi acest medicament.

Este probabil ca IKERVIS să fie prezent în laptele matern în cantităţi foarte mici. Dacă alăptaţi, adresaţi-vă medicului dumneavoastră înainte de a utiliza acest medicament.

Conducerea vehiculelor şi folosirea utilajelor
Imediat după utilizarea picăturilor oftalmice IKERVIS, este posibil să aveţi vederea înceţoşată. Dacă se întâmplă acest lucru, aşteptaţi până când vederea revine la normal, înainte de a conduce vehicule sau de a folosi utilaje.

IKERVIS conține clorură de cetalconiu
Acest medicament conține 0,05 mg clorură de cetalconiu în 1 ml. Trebuie să îndepărtați lentilele de contact înainte de utilizarea acestui medicament și le puteţi pune la loc când vă treziţi. Clorura de cetalconiu poate determina iritație la nivelul ochilor. Dacă după utilizarea acestui medicament aveți manifestări anormale, înțepături sau durere la nivelul ochiului, adresați-vă medicului dumneavoastră.


3.	Cum să utilizaţi IKERVIS

Utilizaţi întotdeauna acest medicament exact aşa cum v-a spus medicul dumneavoastră sau farmacistul. Discutaţi cu medicul dumneavoastră sau cu farmacistul dacă nu sunteţi sigur. 

Doza recomandată este de o picătură în fiecare ochi afectat, o dată pe zi, înainte de culcare.

Instrucţiuni de utilizare
Urmaţi cu atenţie aceste instrucţiuni şi adresaţi-vă medicului sau farmacistului dacă nu înţelegeţi ceva.

	1	2	3

· Spălaţi-vă pe mâini.
· Dacă purtaţi lentile de contact, scoateţi-le când vă culcaţi, înainte să utilizaţi picăturile oftalmice; le puteţi pune la loc când vă treziţi.
· Deschideţi folia protectoare din aluminiu care conţine 5 recipiente unidoză.
· Scoateţi un recipient unidoză din folia protectoare din aluminiu.
· Agitaţi uşor recipientul unidoză înainte de utilizare.
· Răsuciţi capacul (figura 1).
· Trageţi în jos pleoapa inferioară (figura 2).
· Lăsaţi capul pe spate şi priviţi spre tavan.
· Apăsaţi uşor pentru a administra o picătură de medicament în ochi. Asiguraţi-vă că nu atingeţi ochiul cu vârful recipientului unidoză.
· Clipiţi de câteva ori pentru ca medicamentul să acopere ochiul.
· După ce aţi utilizat IKERVIS, apăsaţi cu degetul pe colţul ochiului, spre nas, şi ţineţi pleoapele închise timp de 2 minute (figura 3). Procedând astfel, împiedicaţi IKERVIS să ajungă în restul corpului dumneavoastră.
· Dacă utilizaţi picăturile în ambii ochi, repetaţi etapele pentru celălalt ochi.
· Aruncaţi recipientul unidoză imediat după ce l-aţi utilizat, chiar dacă a mai rămas medicament înăuntru.
· Recipientele unidoză rămase trebuie păstrate în folia protectoare din aluminiu.

Dacă picătura nu intră în ochi, încercaţi din nou. 

Dacă utilizaţi mai mult IKERVIS decât trebuie, clătiţi-vă ochiul cu apă. Nu puneţi mai multe picături înainte de a fi timpul pentru următoarea doză obişnuită.

Dacă uitaţi să utilizaţi IKERVIS, continuaţi cu următoarea doză planificată. Nu utilizaţi o doză dublă pentru a compensa doza uitată. Nu utilizaţi mai mult de o picătură pe zi în ochiul (ochii) afectat (afectaţi).

Dacă încetaţi să utilizaţi IKERVIS fără să discutaţi cu medicul dumneavoastră, inflamaţia părţii transparente din faţă a ochiului (cunoscută sub denumirea de cheratită) nu va fi ţinută sub control şi acest lucru poate duce la probleme de vedere. 

Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Au fost raportate următoarele reacţii adverse:

Reacţiile adverse cele mai frecvente sunt localizate la nivelul ochilor şi în jurul acestora.

Foarte frecvente (pot afecta mai mult de 1 din 10 persoane)
· Durere la nivelul ochilor,
· Iritație a ochiului

Frecvente (pot afecta până la 1 din 10 persoane)
· Înroşire a pleoapei,
· Lăcrimare,
· Înroşire a ochiului,
· Vedere înceţoşată,
· Umflare a pleoapei,
· Înroşire a conjunctivei (membrana subţire care acoperă partea din faţă a ochiului),
· Mâncărimi la nivelul ochilor
	
Mai puţin frecvente (pot afecta până la 1 din 100 persoane)
· Senzaţie de disconfort la nivelul ochiului sau în jurul acestuia în momentul în care picăturile sunt administrate în ochi, incluzând senzaţia că a intrat ceva în ochi,
· Iritaţie sau umflare a conjunctivei (membrana subţire care acoperă partea din faţă a ochiului),
· Tulburări de lăcrimare,
· Secreţie oculară,
· Iritație sau inflamație a conjunctivei (membrana care acoperă partea din față a ochiului),
· Inflamaţie a irisului (partea colorată a ochiului) sau a pleoapei,
· Depuneri în ochi,
· Abraziune la nivelul stratului exterior al corneei,
· Pleoape înroșite sau inflamate,
· Chisturi la nivelul pleoapei,
· Reacție imunitară sau leziuni la nivelul corneei,
· Mâncărimi la nivelul pleoapei,
· Infecţie bacteriană sau inflamaţie a corneei (partea transparentă din faţă a ochiului),
· Erupţie trecătoare pe pielea din jurul ochiului, cauzată de virusul herpes zoster,
· Dureri de cap

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează IKERVIS

Nu lăsaţi acest medicament la vederea şi îndemâna copiilor.

Nu utilizaţi acest medicament după data de expirare înscrisă pe cutie, folia protectoare din aluminiu şi recipientele unidoză după „EXP”. Data de expirare se referă la ultima zi a lunii respective.

A nu se congela.
A se păstra la temperaturi sub 25 °C.
După deschiderea foliilor protectoare din aluminiu, recipientele unidoză trebuie păstrate în foliile protectoare pentru a fi protejate de lumină şi pentru a se evita evaporarea. Aruncaţi orice recipient unidoză deschis, împreună cu orice cantitate de emulsie rămasă, imediat după utilizare.
Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii

Ce conţine IKERVIS
· Substanţa activă este ciclosporină. Un mililitru de IKERVIS conţine ciclosporină 1 mg.
· Celelalte componente sunt trigliceride cu lanţ mediu, clorură de cetalconiu, glicerol, tiloxapol, poloxamer 188, hidroxid de sodiu (pentru reglarea pH-ului) şi apă pentru preparate injectabile.

Cum arată IKERVIS şi conţinutul ambalajului
IKERVIS se prezintă ca picături oftalmice sub formă de emulsie lăptoasă, de culoare albă.

Este livrat în recipiente unidoză din polietilenă de joasă densitate (PEJD).
Fiecare recipient unidoză conţine 0,3 ml picături oftalmice, emulsie.
Recipientele unidoză sunt ambalate într-o folie protectoare sigilată din aluminiu.

Mărimi de ambalaj: 30 şi 90 recipiente unidoză.
Este posibil ca nu toate mărimile de ambalaj să fie comercializate.

Deţinătorul autorizaţiei de punere pe piaţă
SANTEN Oy
Niittyhaankatu 20
33720 Tampere
Finlanda

Fabricantul
EXCELVISION
Rue de la Lombardière
ZI la Lombardière
F-07100 Annonay
Franţa

SANTEN Oy
Kelloportinkatu 1
33100 Tampere
Finlanda

Pentru orice informaţii referitoare la acest medicament, vă rugăm să contactaţi reprezentanţa locală a deţinătorului autorizaţiei de punere pe piaţă:
	
	

	België/Belgique/Belgien
Santen Oy
Tél/Tel : +32 (0) 24019172
	Lietuva
Santen Oy
Tel: +370 37 366628


	България
Santen Oy
Teл.: +40 21 528 0290+359 (0) 888 755 393

	Luxembourg/Luxemburg
Santen Oy
Tél/Tel: +352 (0) 27862006


	Česká republika
Santen Oy
Tel: +358 (0) 3 284 8111
	Magyarország
Santen Oy
Tel.: +358 (0) 3 284 8111


	Danmark
Santen Oy
Tlf: ++45 898 713 35

	Malta
Santen Oy
Tel: +358 (0) 3 284 8111


	Deutschland
Santen GmbH 
Tel: +49 (0) 3030809610
	Nederland
Santen Oy
Tel: +31 (0) 207139206


	Eesti
Santen Oy
Tel: +372 5067559

	Norge
Santen Oy
Tlf: +47 21939612


	Ελλάδα
Vianex S.A.
Τηλ: +30 210 8009111Santen Oy
Τηλ: +358 (0) 3 284 8111

	Österreich
Santen Oy
Tel: +43 (0) 720116199


	España
Santen Pharmaceutical Spain S.L.
Tel: +34 914 142 485 

	Polska
Santen Oy
Tel.: +48(0) 221042096 


	France
Santen S.A.S.
Tél: +33 (0) 1 70 75 26 84

	Portugal
Santen Oy
Tel: +351 308 805 912


	
Hrvatska
Santen Oy
Tel: +358 (0) 3 284 8111

Ireland
Santen Oy
Tel: +353 (0) 16950008

	România
Santen Oy
Tel: +358 (0) 3 284 8111

Slovenija
Santen Oy
Tel: +358 (0) 3 284 8111


	Ísland
Santen Oy
Sími: +358 (0) 3 284 8111

	Slovenská republika
Santen Oy
Tel: +358 (0) 3 284 8111


	Italia
Santen Italy S.r.l.
Tel: +39 0236009983

	Suomi/Finland
Santen Oy
Puh/Tel: +358 (0) 974790211


	Κύπρος
Vianex S.A.
Τηλ: +30 210 8009111Santen Oy
Τηλ: +358 (0) 3 284 8111

	Sverige
Santen Oy
Tel: +46 (0) 850598833


	Latvija
Santen Oy
Tel: +371 677 917 80
	United Kingdom (Northern Ireland)
Santen Oy
Tel: +353 (0) 169 500 08
(UK Tel: +44 (0) 345 075 4863




Acest prospect a fost revizuit în 

Informaţii detaliate privind acest medicament sunt disponibile pe site-ul Agenţiei Europene pentru Medicamente: http://www.ema.europa.eu.


Prospect: Informaţii pentru pacient

IKERVIS 1 mg/ml picături oftalmice, emulsie
ciclosporină (ciclosporin)

Citiţi cu atenţie şi în întregime acest prospect înainte de a începe să utilizaţi acest medicament deoarece conţine informaţii importante pentru dumneavoastră.
· Păstraţi acest prospect. S-ar putea să fie necesar să-l recitiţi. 
· Dacă aveţi orice întrebări suplimentare, adresaţi-vă medicului dumneavoastră sau farmacistului.
· Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală ca dumneavoastră.
· Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect

1.	Ce este IKERVIS şi pentru ce se utilizează
2.	Ce trebuie să ştiţi înainte să utilizaţi IKERVIS
3.	Cum să utilizaţi IKERVIS
4.	Reacţii adverse posibile
5.	Cum se păstrează IKERVIS
6.	Conţinutul ambalajului şi alte informaţii


1.	Ce este IKERVIS şi pentru ce se utilizează

IKERVIS conţine substanţa activă ciclosporină. Ciclosporina aparţine unui grup de medicamente cunoscute sub denumirea de imunosupresoare, care se utilizează pentru reducerea inflamaţiei.

IKERVIS se utilizează pentru tratamentul adulţilor cu cheratită severă (inflamaţia corneei, stratul transparent din partea din faţă a ochiului). Se utilizează la pacienţii care au boala ochilor uscaţi (xeroftalmie), care nu s-a ameliorat în pofida tratamentului cu substitute lacrimale (lacrimi artificiale).

Dacă nu vă simţiţi mai bine sau vă simţiţi mai rău, adresaţi-vă unui medic.

Trebuie să vă prezentaţi la medicul dumneavoastră cel puţin o dată la 6 luni, pentru evaluarea efectului IKERVIS.


2.	Ce trebuie să ştiţi înainte să utilizaţi IKERVIS

NU utilizaţi IKERVIS
· dacă sunteţi alergic la ciclosporină sau oricare dintre celelalte componente ale acestui medicament (enumerate la pct. 6).
· dacă ați avut sau aveți cancer la nivelul ochiului sau în jurul acestuia.
· dacă aveţi o infecţie la nivelul ochilor.

Atenţionări şi precauţii
Utilizaţi IKERVIS numai pentru a vă administra picături în ochi.

Înainte să utilizaţi IKERVIS, adresaţi-vă medicului dumneavoastră sau farmacistului
· dacă aţi avut o infecţie la nivelul ochilor produsă de virusul herpetic, care este posibil să fi deteriorat partea transparentă din faţă a ochiului (corneea). 
· dacă luaţi orice medicamente care conţin corticosteroizi.
· dacă luaţi orice medicamente pentru tratamentul glaucomului. 

Lentilele de contact pot deteriora şi mai mult partea transparentă din faţă a ochiului (corneea). De aceea, trebuie să vă scoateţi lentilele de contact când vă culcaţi, înainte să utilizaţi IKERVIS; le puteţi pune la loc când vă treziţi.

Copii şi adolescenţi
IKERVIS nu trebuie utilizat la copii şi adolescenţi cu vârsta sub 18 ani.

IKERVIS împreună cu alte medicamente
Spuneţi medicului dumneavoastră sau farmacistului dacă utilizaţi, aţi utilizat recent sau s-ar putea să utilizaţi orice alte medicamente.

Adresaţi-vă medicului dumneavoastră dacă utilizaţi picături oftalmice care conţin corticosteroizi în acelaşi timp cu IKERVIS, deoarece acestea ar putea creşte riscul de reacţii adverse.

Picăturile oftalmice IKERVIS trebuie utilizate la cel puţin 15 minute după utilizarea altor picături oftalmice.

Sarcina şi alăptarea
Dacă sunteţi gravidă sau alăptaţi, credeţi că aţi putea fi gravidă sau intenţionaţi să rămâneţi gravidă, adresaţi-vă medicului sau farmacistului pentru recomandări înainte de a utiliza acest medicament.

Nu trebuie să utilizaţi IKERVIS dacă sunteţi gravidă.

Dacă există posibilitatea de a rămâne gravidă, trebuie să folosiţi o metodă contraceptivă în perioada în care utilizaţi acest medicament.

Este probabil ca IKERVIS să fie prezent în laptele matern în cantităţi foarte mici. Dacă alăptaţi, adresaţi-vă medicului dumneavoastră înainte de a utiliza acest medicament.

Conducerea vehiculelor şi folosirea utilajelor
Imediat după utilizarea picăturilor oftalmice IKERVIS, este posibil să aveţi vederea înceţoşată. Dacă se întâmplă acest lucru, aşteptaţi până când vederea revine la normal, înainte de a conduce vehicule sau de a folosi utilaje.

IKERVIS conține clorură de cetalconiu
Acest medicament conține 0,05 mg clorură de cetalconiu în 1 ml. Trebuie să îndepărtați lentilele de contact înainte de utilizarea acestui medicament și le puteţi pune la loc când vă treziţi. Clorura de cetalconiu poate determina iritație la nivelul ochilor. Dacă după utilizarea acestui medicament aveți manifestări anormale, înțepături sau durere la nivelul ochiului, adresați-vă medicului dumneavoastră.


3.	Cum să utilizaţi IKERVIS

Utilizaţi întotdeauna acest medicament exact aşa cum v-a spus medicul dumneavoastră sau farmacistul. Discutaţi cu medicul dumneavoastră sau cu farmacistul dacă nu sunteţi sigur. 

Doza recomandată este de o picătură în fiecare ochi afectat, o dată pe zi, înainte de culcare.

Instrucţiuni de utilizare
Urmaţi cu atenţie aceste instrucţiuni şi adresaţi-vă medicului sau farmacistului dacă nu înţelegeţi ceva.

Înainte de administrarea picăturilor oftalmice:

· Spălați-vă pe mâini înainte de a deschide flaconul.
· Nu utilizați acest medicament dacă observați că sigiliul protector al flaconului este rupt înainte de a-l utiliza prima dată.
· Când utilizați flaconul pentru prima dată, înainte de a administra o picătură în ochi, exersați utilizarea printr-o strângere ușoară a flaconului pentru a scurge o picătură departe de ochi.
· Când sunteți încrezător că puteți administra câte o picătură odată, alegeți poziția pe care o considerați cea mai confortabilă pentru administrare (vă puteți așeza, întinde pe spate sau puteți sta în fața unei oglinzi).
· De fiecare dată când deschideți un flacon nou, scurgeți o primă picătură pentru a asigura o administrare optimă.

Administrare:

1. 	Agitați ușor flaconul. Țineți flaconul imediat de sub capac și rotiți capacul pentru a deschide flaconul. Nu atingeți nimic cu vârful flaconului, pentru a evita contaminarea emulsiei.[image: ]

2.	Lăsați capul pe spate și țineți flaconul deasupra ochiului.

3.	Trageți pleoapa inferioară în jos și priviți în sus. Strângeți ușor flaconul din partea de mijloc și lăsați o picătură să pătrundă în ochi. Rețineți că ar putea dura câteva secunde de când ați strâns flaconul până la ieșirea picăturii. Nu strângeți prea tare.
[image: ]

4.	Închideți ochiul și apăsați colțul interior al ochiului cu degetul timp de aproximativ două minute. Acest lucru ajută la oprirea pătrunderii medicamentului în restul organismului.

[image: ]

5.	Repetați pașii 2 - 4 pentru a administra o picătură în celălalt ochi, dacă medicul dumneavoastră v-a instruit să faceți acest lucru. Uneori, trebuie tratat un singur ochi, iar medicul dumneavoastră vă va sfătui dacă acest lucru este valabil pentru dumneavoastră și care ochi necesită tratament.

6.	După fiecare utilizare și înainte să puneți la loc capacul, flaconul trebuie scuturat cu capul în jos, fără a atinge vârful picurătorului, pentru a îndepărta orice emulsie reziduală din vârf. Acest lucru este necesar pentru a asigura administrarea corespunzătoare a picăturii următoare.

[image: ]
7. 	Ștergeți orice exces de emulsie de pe pielea din jurul ochiului.

8.	Este posibil ca la sfârșitul perioadei de valabilitate a medicamentului (1, 2 sau 3 luni), în flacon să rămână emulsie. Nu încercați să utilizați excesul de medicament rămas în flacon după ce ați finalizat administrarea tratamentului.

Dacă picătura nu intră în ochi, încercaţi din nou. 

Dacă utilizaţi mai mult IKERVIS decât trebuie, clătiţi-vă ochiul cu apă. Nu puneţi mai multe picături înainte de a fi timpul pentru următoarea doză obişnuită.

Dacă uitaţi să utilizaţi IKERVIS, continuaţi cu următoarea doză planificată. Nu utilizaţi o doză dublă pentru a compensa doza uitată. Nu utilizaţi mai mult de o picătură pe zi în ochiul (ochii) afectat (afectaţi).

Dacă încetaţi să utilizaţi IKERVIS fără să discutaţi cu medicul dumneavoastră, inflamaţia părţii transparente din faţă a ochiului (cunoscută sub denumirea de cheratită) nu va fi ţinută sub control şi acest lucru poate duce la probleme de vedere.

Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Au fost raportate următoarele reacţii adverse:

Reacţiile adverse cele mai frecvente sunt localizate la nivelul ochilor şi în jurul acestora.

Foarte frecvente (pot afecta mai mult de 1 din 10 persoane)
· Durere la nivelul ochilor,
· Iritație a ochiului

Frecvente (pot afecta până la 1 din 10 persoane)
· Înroşire a pleoapei,
· Lăcrimare,
· Înroşire a ochiului,
· Vedere înceţoşată,
· Umflare a pleoapei,
· Înroşire a conjunctivei (membrana subţire care acoperă partea din faţă a ochiului),
· Mâncărimi la nivelul ochilor

Mai puţin frecvente (pot afecta până la 1 din 100 persoane)
· Senzaţie de disconfort la nivelul ochiului sau în jurul acestuia în momentul în care picăturile sunt administrate în ochi, incluzând senzaţia că a intrat ceva în ochi,
· Iritaţie sau umflare a conjunctivei (membrana subţire care acoperă partea din faţă a ochiului),
· Tulburări de lăcrimare,
· Secreţie oculară,
· Iritație sau inflamație a conjunctivei (membrana care acoperă partea din față a ochiului),
· Inflamaţie a irisului (partea colorată a ochiului) sau a pleoapei,
· Depuneri în ochi,
· Abraziune la nivelul stratului exterior al corneei,
· Pleoape înroșite sau inflamate,
· Chisturi la nivelul pleoapei,
· Reacție imunitară sau leziuni la nivelul corneei,
· Mâncărimi la nivelul pleoapei,
· Infecţie bacteriană sau inflamaţie a corneei (partea transparentă din faţă a ochiului),
· Erupţie trecătoare pe pielea din jurul ochiului, cauzată de virusul herpes zoster,
· Dureri de cap

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează IKERVIS

Nu lăsaţi acest medicament la vederea şi îndemâna copiilor.

Nu utilizaţi acest medicament după data de expirare înscrisă pe cutie și pe eticheta flaconului după „EXP”. Data de expirare se referă la ultima zi a lunii respective.

A nu se congela.
A se păstra la temperaturi sub 25°C.

După prima deschidere a flaconului, pentru a preveni infecțiile, trebuie să aruncați flaconul după maximum 3 luni. Flaconul trebuie păstrat închis bine. 

Nu utilizați acest medicament dacă observați că sigiliul de siguranță este rupt la prima utilizare a recipientului.

Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii

Ce conţine IKERVIS 
· Substanţa activă este ciclosporina. Un mililitru de IKERVIS conţine ciclosporină 1 mg.
· Celelalte componente sunt trigliceride cu lanţ mediu, clorură de cetalconiu, glicerol, tiloxapol, poloxamer 188, hidroxid de sodiu (pentru reglarea pH-ului) şi apă pentru preparate injectabile.

Cum arată IKERVIS şi conţinutul ambalajului
IKERVIS se prezintă ca picături oftalmice sub formă de emulsie lăptoasă, de culoare albă.

Este livrat într-un ambalaj conținând un flacon din plastic de culoare albă. Fiecare flacon conține 2,5 ml, 4,5 ml sau 7 ml de medicament, iar fiecare ambalaj conține un flacon.
Este posibil ca nu toate mărimile de ambalaj să fie comercializate.

Deţinătorul autorizaţiei de punere pe piaţă
SANTEN Oy
Niittyhaankatu 20
33720 Tampere
Finlanda

Fabricantul
EXCELVISION
Rue de la Lombardière
ZI la Lombardière
F-07100 Annonay
Franţa

SANTEN Oy
Kelloportinkatu 1
33100 Tampere
Finlanda

Pentru orice informaţii referitoare la acest medicament, vă rugăm să contactaţi reprezentanţa locală a deţinătorului autorizaţiei de punere pe piaţă:

	België/Belgique/Belgien
Santen Oy
Tél/Tel : +32 (0) 24019172
	Lietuva
Santen Oy
Tel: +370 37 366628


	България
Santen Oy
Teл.: +40 21 528 0290+359 (0) 888 755 393

	Luxembourg/Luxemburg
Santen Oy
Tél/Tel: +352 (0) 27862006


	Česká republika
Santen Oy
Tel: +358 (0) 3 284 8111
	Magyarország
Santen Oy
Tel.: +358 (0) 3 284 8111


	Danmark
Santen Oy
Tlf: +45 78737843

	Malta
Santen Oy
Tel: +358 (0) 3 284 8111


	Deutschland
Santen GmbH 
Tel: +49 (0) 3030809610
	Nederland
Santen Oy
Tel: +31 (0) 207139206


	Eesti
Santen Oy
Tel: +372 5067559

	Norge
Santen Oy
Tlf: +47 21939612


	Ελλάδα
Vianex S.A.
Τηλ: +30 210 8009111Santen Oy
Τηλ: +358 (0) 3 284 8111

	Österreich
Santen Oy
Tel: +43 (0) 720116199


	España
Santen Pharmaceutical Spain S.L.
Tel: +34 914 142 485 

	Polska
Santen Oy
Tel.: +48(0) 221042096 


	France
Santen S.A.S.
Tél: +33 (0) 1 70 75 26 84

	Portugal
Santen Oy
Tel: +351 308 805 912


	
Hrvatska
Santen Oy
Tel: +358 (0) 3 284 8111

Ireland
Santen Oy	
Tel: +353 (0) 16950008

	România
Santen Oy
Tel: +358 (0) 3 284 8111

Slovenija
Santen Oy
Tel: +358 (0) 3 284 8111


	Ísland
Santen Oy
Sími: +358 (0) 3 284 8111

	Slovenská republika
Santen Oy
Tel: +358 (0) 3 284 8111


	Italia
Santen Italy S.r.l.
Tel: +39 0236009983

	Suomi/Finland
Santen Oy
Puh/Tel: +358 (0) 974790211


	Κύπρος
Vianex S.A.
Τηλ: +30 210 8009111Santen Oy
Τηλ: +358 (0) 3 284 8111

	Sverige
Santen Oy
Tel: +46 (0) 850598833


	Latvija
Santen Oy
Tel: +371 677 917 80
	United Kingdom (Northern Ireland)
Santen Oy
Tel: +353 (0) 169 500 08
(UK Tel: +44 (0) 345 075 4863




Acest prospect a fost revizuit în 


Informaţii detaliate privind acest medicament sunt disponibile pe site-ul Agenţiei Europene pentru Medicamente: http://www.ema.europa.eu.

